cyanic-selkie/wikianc huggingface dataset:
The Eiger Sanction (film)
Plot
Nei in nacht yn it hotel sette de fjouwer klimmers moarns ier útein. De earste dei is it klimmen maklik en meitsje se goede foarderings. Op 'e twadde dei feroarsaket Freytag, dy't foarop giet, op in stuit in lytse rotslawine, wêrby't Montaigne in grouwe stien op 'e holle kriget. Hy draacht in helm, mar rekket dochs in skoft út 'e tiid en falt, en komt frij te hingjen oan syn feilichheidstou. Hemlock en Meyer kinne him mar mei muoite wer omheech skuorre. Nei't er wer bykommen is, hâldt er fol dat er skoan trochgean kin, mar de rest fan 'e dei hat er muoite om 'e oaren by te hâlden. Underwilens hâldt Bowman it yn felle kleuren klaaide team mei in tilleskoop yn 'e rekken fan it terras fan it hotel ôf. Dêr kriget Jemima fan Pope, in oare C2-agint, oan wa't Hemlock in grouwéligen hekel hat, te hearren dat de hiele operaasje oars sit as dat sy tinkt. De ynformaasje oer it biologysk wapen wie ferfalske en Dragon hie mei opsetsin soarge dat de fijân Baq yn it fizier krige. Syn dea wie fan it begjin ôf oan in yntegraal ûnderdiel fan it plan. De ynset fan Hemlock om 'e moardners fan Baq te eliminearjen is inkeld bedoeld om 'e fijân leauwe te litten dat de ynformaasje dy't fan Baq ôfnommen is, wier is. Jemima, dy't in folslein ferkeard (posityf) byld hie fan C2, beseft dat Hemlock gelyk hie oer de tsjinst, Dragon en Pope.
Opnamen
Foar't de opnamen foar The Eiger Sanction eigentlik úteinsetten, reizge Clint Eastwood yn july 1974 mei syn klimadviseur Mike Hoover, akteur George Kennedy en in lytse filmploech ôf nei Monument Valley, op 'e grins fan 'e Amerikaanske steaten Arizona en Utah. Se woene dêr in sênesekwinsje filmje wêryn't Jonathan Hemlock (Eastwood) en Ben Bowman (Kennedy) by wize fan training de Toatempeal beklimme, in 200 m hege rotspjuts mei in diameter fan 51/2 m. Dy formaasje stie lykwols yn it Navaho Yndianereservaat fan 'e Navaho Naasje, in federaal erkende Yndiaanske stamme-organisaasje yn 'e Feriene Steaten.
Untfangst
Op 'e webside Rotten Tomatoes, dy't resinsjes sammelet, hat The Eiger Sanction in goedkarringspersintaazje fan 70%, basearre op 20 ûnderskate resinsjes. Op Metacritic, de wichtichste konkurrint fan Rotten Tomatoes, behellet de film in goedkarringspersintaazje fan 61%, basearre op 5 resinsjes.
Siebren Miedema
Libben en wurk
Yn 2012 ûntfong er in keninklike ûnderskieding, útrikt yn Noordwijkerhout troch boargemaster Gerrit Goedhart.
Rykswei 6
Der lizze twa beweechbere brêgen yn de A6 dy't simmerdeis foar wat opûnthâld soargje kinne. It giet om de Ketelbrug oer it Ketelmeer en de Skarster Rienbrêge oer de Skarster Rien by Skarsterbrêge.
Lytse swartstreekwytflinter
Foarkommen
Op de reade list stiet de flinter as no net bedrige.
Rûp
De rûp oerwinteret as in pop. Dy pop hinget faak oan in stien of takke.
Breguet 14
Operasjonele skiednis
Nei de kriich wie Breguet ek úteinset mei it meitsjen fan boargerferzjes. De 14 T.2 Salon koe twa passazjiers meinimme. In ferbettere ferzje dêrfan wie de 14 Tbis dy't as lânfleanmasine en wetterfleanmasine makke waard. De 14 Tbis wie ek de basis fan de ferbettere 14 Tbis Sanitaire loftambulânse ferzje en 100 postfleanmasines, op maat makke foar Pierre Latécoère syn oankommende loftline, Lignes Aeriennes Latécoère. De loftline brûkte ûnder oaren 106 Breguet 14s foar flechten oer de Sahara. De iennige 18 T wie in 14 T mei in Renault Ja motor en útrisd foar fjouwer passazjiers. Doe't 1928 de produksje úteinlik ophold wienen der fan alle ferzjes mei-elkoar 7.800 boud (neffens oare boarnen 8,000 as sels 8.370).
Linschoten
thumb|Buorren thumb|Blik op de polder út de Buorren wei thumb|Nije Sânwei Linschoten is in doarp yn de gemeente Montfoort yn de provinsje Utert. Linschoten leit oan de N204 tusken Woerden en Montfoort op it plak dêr't it rivierke de Lange Linschoten oergiet yn de Koarte Linschoten.
Mount Usborne
thumb|250px|Mt. Usborne op de kaart fan de Falklâneilannen Mount Usborne (troch de Argentinen neamd Cerro Alberdi) is in berch op East Falklân. Mei in hechte fan 705 meter boppe seenivo is it de heechste berch fan de Falklâneilannen.
Orange City (Iowa)
Skiednis
Orange City en Sioux Center waarden yn de 19e iuw troch neisieten fan Nederlânske ymmigranten stifte. Harren âlden behearden ta de Ofskiedenen, otterdokske grifformearden dy't har yn 1834 fan de Nederlânske Herfoarme Tsjerke losmakke hienen. Under de lieding fan dûmny Hendrik Scholte ferfarren sy nei de Feriene Steaten en stiften sy yn it súdeasten fan Iowa it plak Pella.
Doede Bleeker
Libben
Dêrnei waard Bleeker ferneamder en syn muzyk, dy't goed oansloech, waard draaid op 'e tillefyzje en de radio. Op it Frysktalige muzykfestival Aaipop bêde er in oproerige dronken kliber jongerein del mei in spontaan optreden, en yn Beetstersweach rêde er krektsa in popfestival doe't dat troch min waar drige te bedjerren. Op Omrop Súdwest hied er it radioprogramma Buutenstaanders, dêr't er 'ûnderwurdearre' muzyk draaide dy't net op lanlike stjoerders te hearren wie.[boarne nedich] Bleeker neamde himsels in Stedfryske trûbadoer, of ek wol de Singende Fisboer. Syn bekendste bynamme wie de Staverse Misthoarn, in oantsjutting dy’t troch himsels yntrodusearre waard neidat er yn de Ljouwerter Krante de Fryske Urbanus neamd waard.[boarne nedich]
Henk Kroes
thumb|300px|Henk Kroes Henk Kroes (Terkaple, 1 novimber 1938), is de âld-foarsitter fan de Feriening De Fryske Alve Stêden. Yn dy funksje kundige er yn 1997 mei de wurden It giet oan! de Fyftjinde Alvestêdetocht oan. Dêrneist hat er in skoft aktyf west as foarsitter fan It Fryske Gea.
Keunstriden op de Olympyske Simmerspullen 1908
200px|thumb|right|Keunstriden tidens de Spullen fan Londen 1908
De Olympyske Simmerspullen 1908, ek wol de IVe Olympiade neamd waarden yn 1908 yn Londen, Grut-Brittanje hâlden. It keunstriden waard hâlden yn it Prince's Skating Club. It wie de earste kear dat it keunstriden op it programma stie fan de Simmerspullen.
Devious
Devious  wie in Nederlânske trashmetalband oprjochte yn Borne en wie aktyf tusken 1998 en 2014. De band brocht yn 2003 syn debútalbum Acts of Rage út. De teksten fan de band gean benammen oer it neadlot, mytes, en psychyske sykten. Devious hat trije studio-albums útbrocht.
Poppenwier
Strjitten
Binnenbuorren, Bûtenbuorren, Bûtlânswei, Fiskerssteech, Harstawei, Ingwert, Marsherne, Pôle, Skoalsteech.
Sealterlân
Befolking
thumb|250px|It Seelterfräiske Kulturhuus fan de Sealtersk Bûn, ek studio fan de [[Sealter útstjoering]] De Friezen binne mei de Denen, Sorben, Sinty & Roma ien fan de fjouwer nasjonale minderheden fan Dútslân.
Mollie Sugden
Mary Isobel (Mollie) Sugden (Keighley, 21 july 1922 – Guildford, 1 july 2009) wie in Britske aktrise, dy't fral bekend waard troch har rol fan Mrs. Slocombe yn de telefyzjerige  'Are You Being Served?' ('Wurde jo al holpen?')
Sompereager
thumb|upright 1.15|Ardeola ralloides
Pieter Horjus
Libben en wurk
Horjus die tusken 1925 en 1942 wichtige fynsten fan de Tsjongerkultuer (lette stientiid) op de De Kjellingen by Eastermar. It stientiidûndersyk yn Noard-Nederlân stie doetiids noch yn de berneskuon. Sa krige syn namme klank ûnder archeologen. In part fan de fynst, fjoerstiennen ark, waarden yn 1954 troch de Dútske archeolooch Hermann Schwabedissen, yn gearwurking mei de Nederlanner Assien Bohmers, publisearre. Bohmers, dy't inkele fynsten krigen hie fan Horjus, hie yn 1947 ek al ris wat fan de fynsten publisearre.
Skerfeart
De namme Skerfeart jildt sûnt 15 maart 2007 as de offisjele namme, as ferfanging foar de eardere offisjele namme Scharvaart.
Bernard Hinault
Hinault kaam op foar in rjchtfeardige behanneling fan de fytsers en lei by konflikten mei grut gesach de koers stil. Dan kamen de mannen rinnend oer de finish of se gienen letter op hielendal net fan start. Hy waard dêrtroch troch syn maten respektearre, bewûndere en freze.
Op 14 novimber 1986 einige Hinault syn sportive wurkpaad. Hinault is sûnt jierren part fan it organisaasjekommitee fan de Omgong fan Frankryk.
Skillaarder Feart
De Skillaarder Feart is in feart yn de gemeente Ljouwert. De feart ferbynt Skillaard mei de Easterwierrumer Aldfeart.
Apollo 11
Oer de hiele wrâld folgen likernôch 600 miljoen minsken de suksesfolle missy op 'e tillefyzje. Mei Apollo 11 waard it ûnthjit fan 'e eardere Amerikaanske presidint John F. Kennedy út 1961 ynlost, dy't doe nammentlik sein hie dat er foàr de ein fan 'e sechtiger jierren – en noch earder as de Sovjet-Uny – in minske op 'e moanne sette woe en dy dêrnei feilich werombringe nei de ierde.
Lâningsplak
Om bylden en gegevens fan mooglike lâningsplakken op de moanne te sammeljen stjoerde de NASA ferskate romtesonden fan it Ranger- en Surveyor-program nei de moanne. De Ranger waard ynset om foto's te meitsjen, wylst de Surveyor-sonde gegevens fan de grûn sammele en dy nei de Ierde stjoerde. De bylden en gegevens wienen lykwols net genôch om in krekte analyze jaan te kinnen fan it lâningsplak, sadat de NASA de Lunar Orbiter de romte yn stjoere moast. De satelliten dy't elk twa kamera's hienen koenen 99 persint fan de moanne yn kaart bringe en 20 mooglike lâningsplakken foar it Apollo-program sjen litte.
Assemblaazje & testfaze
Op 20 maaie 1969 waard de Saturnus V nei it startplatfoarm brocht dat foar de fyfte kear brûkt wurde soe foar de bemanne romtefeart. De rit nei it platfoarm duorre sa'n seis oeren oer in paad dat spesjaal dêrfoar oanlein wie. Doe't se by Launch Pad 39 kamen waard ûnder it platfoarm in gasôflieder delset om de gassen út de raket ôffiere te kinnen. Fierders kaam der in ûnderhâldsplatfoarm by de Saturnus V raket om ûnderhâldswurk oan de raket dwaan te kinnen. Op 6 juny waard in test dien mei de draachraketten dêr't de bemanning fan Apollo 11 ek oan meidie.
Plakferfangende en stypjende bemanning
De stypjende bemanning (Support Crew) wie it helpersteam fan de bemanning. Fjouwer minsken fan it helpersteam wienen belutsen by de training fan de bemanning: Ken Mattingly, Ronald Evans, Bill Pogue en Jack Swigert. Fan dy fjouwer minsken sieten Ken Mattingly en Ronald Evans ek as ferbiningsman - Capsule Communicator, ôfkoarte CAPCOM - yn it missysintrum yn Houston. De ferbiningsminsken wienen feitlik de iennichsten dy't kontakt hienen mei de astronauten yn it hielal. De oare CAPCOM's yn it missysintrum wienen: Charles Duke, Bruce McCandless, Don Lind, Owen Garriott en Harrison Schmitt.
Hinnereis
De reis fan Apollo 11 begûn op 16 july 1969. Om 13:32:00 UTC sette de goed 3.000 ton swiere SaturnusV raket ôf fan it Kennedy Space Center yn Floarida. Nei 9 sekonden hienen de fiif motors fan de raket harren maksimale tilkrêft fan 3.500 ton helle en nei tsien minuten fleach de raket mei in faasje fan 28.000 km/oere de romte yn. Tolve minuten nei de lansearring kaam Apollo 11 alhiel neffens plan yn in baan om de ierde, dêr't er oardel kear omhinne sirkele. Dêrnei waard de tredde raketstap oanstutsen dy't seis minuten brânde sadat de raket koers nei de moanne sette koe. In skoftsje letter waard de kommando/service-module oan de moannelanner keppele wêrnei't de raket mei 40.000 km/oere nei de moanne fleach. De hiele reis nei de moanne ta ferrûn sûnder swierrichheden en duorre trije dagen. Om 17:22:00 UTC sette Apollo 11 oer de efterside fan de moanne in remmanoeuvre yn en kaam sa yn in baan om de moanne. Foar de reis nei de moanne wie rekken holden mei fjouwer koersferoarings, de astronauten hoegden lykwols mar ien kear by te stjoeren.
Op de moanne
Op 21 july 1969 om 02:56:20 UTC (yn de Feriene Steaten wie it noch 20 july) stapte Neil Armstrong as earste minske op de moanne: „That's one small step for (a) man, one giant leap for mankind!“ (Frysk: „Dat is in lytse stap foar in mins, mar in grutte sprong foar it minskdom!“). It hiele barren waard sawol troch Aldrin as troch in kamera dy't fêstsiet oan in foet fan de moannelanner filme. Sa likernôch 500 miljoen minsken seagen nei de live-útstjoering.
Weromreis
Aldrin wie de earste dy't de moannelanner ynstapte, Armstrong folge. Yn de moannelanner bruts Aldrin de hendel dy't nedich wie foar startmotor. In oere foar de start soe de hendel omset wurde moatte. Aldrin brûkte ynstee fan de hendel in filtstift om deselde aksje dwaan te kinnen. De bemanning koe him sân oeren deljaan en waard dêrnei troch it missysintrum yn Houston wekker makke foar de weromreis. Twa en in heal oare letter, om 17:54 UTC, sette de Eagle ôf fan 'e grûn. By it opstigen fan de moanne waard de saneamde 'ascent stage' skieden fan de moannelanner. Aldrin seach by it opstigen hoe't dêrtroch de Amerikaanske flagge delfoel dy't tichtby de moannelanner plante wie. Mei de flagge wienen de wittenskiplike eksperiminten op de moanne efterbleaun. Dêrneist wienen der ferskate oantinkens efterlitten.
Luna 15
Luna 15 wie in ûnbemanne romtefartúch fan de Sovjets dat yn in baan om de moanne brocht wie en nei it oerflak begûn te sakjen doe't de astronauten fan Apollo 11 krekt klear wienen mei har earste kuier op de moanne. It ûnbemanne wie trije dagen foar it begjin fan de Apollo 11-missy lansearre, en hie as doel om grûnmateriaal fan de moanne werom te bringen nei de ierde. In oeremannich foar't de astronauten de moanne ferlitte soenen sloech de Luna 15 stikken op 'e moanne.
Habtamu de Hoop
Karriêre
Hy wie de listtriuwer fan de PvdA yn Súdwest-Fryslân by de gemeenteriedsferkiezingen fan 2022.
Albertine Agnes fan Nassau
thumb|Albertine Agnes Albertine Agnes fan Nassau (Den Haach, 9 april 1634 - It Oranjewâld, 24 maaie 1696 ), wie de fiifde dochter fan steedhâlder Freark Hendrik en Amalia fan Solms. Fia har stammet it hjoeddeiske Nederlânske keningshûs ôf fan Willem fan Oranje.
Sien van Hulst
Juffer Aafke Gesina van Hulst (Harns, 28 jannewaris 1868 – Utert, 11 oktober 1930) wie inisjatyfnimster foar de wykferpleging en kreamsoarch.
Dangerous Liaisons (film út 1988)
Plot
Valmont makket de flater om madame de Tourvel te freegjen wat se wol dat er docht, mei't er alles wol foar har dwaan wol. Sy antwurdet dat se wol dat er fuortgiet. Yn syn eigen wurden beflapt, keart er werom nei Parys, dêr't er by de markizinne de Merteuil te rie giet. Hy nimt him foar om wraak op madame de Volanges te nimmen, dy't syn spultsje bedoarn hat, troch har dochter Cécile te ferlieden. Dat komt foar de markizinne as wie it roppen, want mei Danceny komt se datoangeande gjin stek fierder. Se ferriedt it sideplak dêr't Cécile de leafdesbrieven fan Danceny bewarret oan madame de Volanges. Dyselde is ûntsteld en wol har dochter safier mooglik by Danceny wei hâlde. Op oantrúnjen fan 'e markizinne reizget madame de Volanges mei har dochter ôf nei it plattelân, dêr't se as gast fan madame de Rosemonde har troch Valmont yn betizing brocht freondinne, madame de Tourvel, bystean kin.
As de dea fan Valmont bekend wurdt, is de markizinne de Merteuil útsinnich fan lulkens en fertriet. Danceny reizget nei it kleaster, dêr't er oan madame de Tourvel de lêste wurden fan har minner oerbringt. Koarte tiid letter komt sy ek te ferstjerren. Danceny publisearret de ynhâld fan 'e brieven fan 'e markizinne, sadat hiel Parys alles fan har efterbakse yntriizjes en wrede plantsjes komt te witten. As se neitiid sûnder euvelmoed nei de opera giet, kriget se dêr fan 'e oare besikers lulke blikken, dy't oergeane yn in algemien boegerop. Fernedere flechtet se nei hûs yn 'e wittenskip dat se har no nearne mear fertoane kin. Har libben is sa goed as oer.
Rutgers van Rozenburg
thumb|It famyljewapen De famylje Rutgers van Rozenburg is in aadlik laach dat nei de fal fan Antwerpen nei Nedelân ferhuze. De jonkhearen Rutgers van Rozenburg wienen de eardere eigeners fan de Naardermar. Mar sjoch hjirfoar ek: Natoermonuminten.
Ingwierrum
Strjitten
Bakkersreed, Bûtendykswei, De Buorren, De Dobbe, De Kampen, Dodingawei, Fjellingsreed, It Roster, Lytse Wei, Mûnebuorren, Nijlân, Sylsterwei, Tempelsteed, Tsjerkepaad.
São Miguel (eilân)
Op it eilân wurde û.o. tee, bananen en passyfruchten ferboud.
List fan minsken dy't berne en/of stoarn binne yn New York (stêd)
Berne yn New York
N.B.: Dizze list stiet op folchoarder fan bertejier.
Manfred von Richthofen
Karriêre
Op 16 jannewaris 1917 krige er syn eigen eskader, Jagdstaffel 11, en op 26 juny fan dat jier krige er ek it bewâld oer Jagdgeschwader 1; in groep fan fjouwer 'staffeln' (eskaders), mei tastellen yn bûnte kleuren beskildere; de Ingelsken neamden it Richthofen's Flying Circus. De groep hie allinne Dútske elitefleanders.
It ferlies fan Von Richthofen wie in swiere klap foar it Dútske moreel.
Fokker D. VII
Skiednis
Ein 1917 boude Fokker de eksperimintele dûbeldekker V.11, útrisd mei in standert Mercedes D.IIIa motor.
Manfred von Richthofen fleach yn de V.11 en fûn it in lestich en net noflik tastel dat rjochtingsûnstabyl by it dûken. Fokker paste de V.11 dêrnei oan troch de romp te ferlingjen en in fêste sturt fóar it roer te setten. Dêrnei wie von Richthofen fan betinken dat it it beste tastel fan it stuit wie en dat it yn produksje naam wurde moast. Fral dêrtroch waarden der 400 fan besteld. Hy hat it tastel sels net mear fleane kinnen yn it loftgefjocht omdat er stoar krekt foar it yn gebrûk naam waard.
It Militêr Loftfeart Museum yn Soesterberg, it Brome County Historical Society yn Kanada, it Deutsches Museum yn München it RAF-museum yn Ingelân, it Musée de l'Air yn Frankryk en it National Air And Space Museum yn Washington hawwe noch orzjinele eksemplaren yn harren samling.
De Forten
De Forten wiene wenten foar earmelju oan de noardein en de súdein fan de Dwersfeart yn Drachten.
Yn 1986 is lêste wente fan de Suderforten ôfbrutsen.
Karel de Grouwe
thumb|Boekeplaatsje út de 19e iuw Karel de Grouwe, ek Karel III as Karel II (13 juny 839 – 13 jannewaris 888) wie kening fan it Frankyske ryk en keizer fan it Hillige Roomske Ryk. Hy wie in swakke hearsker dy't machteleas stie tsjin de ynfallen fan de Wytsingen. Lang om let waard hy dêrom ek troch de eallju oan de kant skood.
Fryske muntnammen
In âld rymke giet fan: Twa skeisen is in oartsen, twa oartsen is in botsen, twa botsens is in stoer, wa't dat net wit dy hâldt neat oer.
John Wick (film)
Plot
Wick begraaft it hûntsje yn syn tún en leit it halsbantsje mei de hûnepeinje deroan op syn nachtkastke njonken de earmbân fan syn ferstoarne frou. Mei't Iosef-en-dy syn iene auto stellen hawwe en de oare fandalisearre, nimt er de bus nei stêd ta, dêr't er de garaazje fan Aurelio besiket. Dyselde fertelt him dat Iosef de soan fan Viggo Tarasov is en jout Wick in auto. Letter dy deis wurdt Aurelio opskille troch Viggo Tarasov, dy't fan him witte wol wêrom't er syn soan slein hat. Aurelio fertelt him dat Iosef en syn maten de auto fan John Wick stellen en syn hûn deamakke hawwe. Viggo reägearret mei "O." en hinget op. Dêrnei lit er Iosef by him roppe, wêrnei't er him in beskrobbing en in pear flinke klappen jout wylst er him útleit wat er oer harren ôfroppen hat.
Produksje
As produsinten wiene njonken Leitch ek Basil Iwanyk, Eva Longoria en Michael Witherill by it projekt belutsen foar de filmstudio's Summit Entertainment, Thunder Road Pictures, 87Eleven Productions, MJW Films en Defynite Films. Der wie foar John Wick in budget beskikber fan $20 oant 30 miljoen. De kamerarezjy wie yn 'e hannen fan Jonathan Sela, en de filmmuzyk waard fersoarge troch Tyler Bates en Joel J. Richard.
Jane Seymour (aktrise)
thumb|Jane Seymour by de Oscarútrikking yn 2010 thumb|Jane Seymour by de Emmy Awards (1994) Jane Seymour (berne as Joyce Penelope Wilhelmina Frankenberg Hayes, 15 febrewaris 1951) is in Britsk-Amerikaanske aktrise en filmprodusinte, dy't it meast ferneamd wurden is fan har haadrol yn Dr. Quinn, Medicine Woman. Njonken dat spile sy ek yn in protte telefyzjefilms en wie se it 'Bond-famke' yn de James Bond-film Live and Let Die (1973).
Provinsjale Steaten fan Fryslân
Dizze side giet oer de Provinsjale Steaten fan Fryslân, sjoch foar it haadartikel oer de Provinsjale Steaten: Provinsjale Steaten.
T-34
It begjin fan de T-34
De Sovjet-Uny wie it earste lân dat nei de Earste Wrâldoarloch in grutte meganisearre kriichsmacht boude. Nei't de massaproduksje yn 1931 begûn, hie it al gau mear tanks as alle oare lannen yn 'e wrâld byinoar. De betide start late lykwols net allinnich ta in kwantitatyf, mar ek ta in kwalitatyf foardiel: wylst de oare steaten harren legers noch mar krekt útriste mei de earste generaasje tanks, yntrodusearre it Reade Leger noch foar de Dútske ynfal fan 1941 al in nije twadde generaasje tank.
Nei de oarloch
Yn Joegoslaavje waarden ek plannen makke foar de produksje fan in eigen fariant. In heale tsientallen auto's waarden makke fan in type mei in heule nije hegere rûne tuorke en in romp mei ek ôfskuorde foarhoeken. Tito syn brek mei Stalin makke in ein oan it projekt.
Scouting
Skiednis
thumb|Baden-Powell Baden-Powell (B-P) wie in generaal yn it Ingelsk leger en focht foar syn heitelân yn dielen fan koloniaal Afrika en Yndia. Hy koe syn rekruten goed trene en sa krige in lieder fan in foarrinner fan Scouting it idee dat Baden-Powell wol in boek skriuwe koe foar jonges, mei as doel om net goede soldaten, mar goede boargers foar de maatskippij te wurden. Baden-Powell seach hjir wol wat yn en hy betocht dat as hy in kamp hâlde soe mei jonges út it hiele lân út ferskate fermiddens dat er dan goed sjen koe wat der by de jongerein libbe om in hantlieding te skriuwen foar in goed boargerskip. Sa barde it, yn 1907 gie er mei 21 jonges nei Brownsea Island om it ‘spul fan Ferkennen’ út te probearjen. It slagge.
John Wick: Chapter 2
Produksje
John Wick: Chapter 2 waard regissearre troch Chad Stahelski nei in senario fan Derek Kolstad. As produsinten wiene Basil Iwanyk en Erica Lee by it projekt belutsen foar de filmstudio's Summit Entertainment, Thunder Road Films, Tik Films en 87Eleven Productions. Dêrmei wie John Wick: Chapter 2 in Amerikaansk-Hongkongske ko-produksje. Foar de film wie in budget beskikber fan $40 miljoen De kamerarezjy wie yn 'e hannen fan Dan Laustsen, en de filmmuzyk waard fersoarge troch Tyler Bates en Joel J. Richard.
Gouden Iuw
thumb|upright=1.4|[[Republyk fan de Sân Feriene Nederlannen fan Johannes Janssonius (1658)]] De Gouden Iuw wie in perioade yn de Nederlânske skiednis (rûchwei de 17e iuw) fan bloei yn hannel, wittenskip, keunst en militêre macht (fral op see), foaral yn de noardlike sân Feriene Provinsjes. Nederlân wie in wrâldmacht yn dy tiid.
Sibrandabuorren
Sibrandabuorren is in doarp yn de gemeente Súdwest-Fryslân. It is ien fan de doarpen yn De Legeaën en hat likernôch 350 ynwenners (2023). Yn it doarpsgebiet fan Sibrandabuorren leit ek it buorskip Spears.
L.F. van Wageningen
L. F. van Wageningen (Oerterp, 1876 - Belville, Súd-Afrika, 5 july 1957) wie in skriuwer.
Sibrandabuorren
Mienskip
De Sibrandabuorster feriening foar Doarpsbelang bestie yn 2019 100 jier. Yn it ramt derfan waard in boek oer it doarp útjûn. De tsjerke fan Sibrandabuorren wurdt hjoed-de-dei brûkt as 'Doarpskultuerhûs'.
Folkert Bock
thumb|right|260px|Belis fan Grins yn 1672, Folkert Bock, 1686 Folkert Bock (Dokkum, doopt 21 oktober 1632 - Ljouwert, 13 jannewaris 1696) wie in keunstskilder. Hy boaske yn Ljouwert yn 1682 en waard yn 1683 boarger fan Ljouwert. Hy is bekend wurden as skilder fan rutergefjochten en Italjaanse lânskippen. Wurk fan him hinget yn it Frysk Museum.
Fjoertuorren yn Fryslân
Der binne njoggen fjoertuorren yn Fryslân: fjouwer op de fêstewâl en fiif op de Waadeilannen. De fjoertuorren falle ûnder de monumintesoarch. De Brandaris is de âldste fjoertoer fan Fryslân en Nederlân. Allinnich de tuorren op Flylân, Skylge en It Amelân, en de reade Noardertoer op Skiermûntseach wurde noch brûkt as fjoertoer.
Hurdsilen op de Olympyske Simmerspullen 2000
De Olympyske Simmerspullen 2000, ek wol de XXVIIe Olympiade neamd, waarden yn 2000 hâlden yn de Australyske stêd Sydney. It hurdsilen waard hâlden yn de Rushcutters Bay yn de Olympic Sailing Shore Base.
George Orwell
Libben en wurk
Yn 1936 troude er mei Eileen O'Shaughnessy. It pear adoptearre in soan, Richard Horatio Blair. Yn dy tiid krige Orwell ek mear súkses as skriuwer, en yn 1944 skreau er syn bêste wurk, Animal Farm ('Bistepleats'), dat yn 1945 útkaam. It boek is in satire, skreaun as in oanklacht tsjin it Stalinisme. Yn datselde jier ferstoar syn frou by in operaasje.
Hurdsilen op de Olympyske Simmerspullen 2000
Medaljespegel
De top tsien fan lannen dy't by it silen medaljes wûn ha tidens de Olympyske Simmerspullen fan 2000.
Wymbrits (lân)
Wymbrits wie yn it begjin fan de 13e iuw ien fan de trije lannen dy't tegearre Westergoa foarmen. It omfette dêrmei gâns súdwest Fryslân; likernôch alles wat súdliker lei as Tersoal en westliker as De Jouwer, útsein wat part wie fan Wildinghe, letter Wûnseradiel.
Magnus fan Trani
Magnus fan Trani wie ien de earste helte fan de 3e iuw biskop fan de Súditaljaanske havenstêd Trani. Hy stoar de marteldea en waard letter hillich ferkeare. Syn hjeldei is op 19 augustus. Hie is in mei-patroan fan de Friezetsjerke yn Rome.
Kleurkontrast
Kleur tsjin kleur kontrast
read, giel, blau
Waarm - kâld kontrast
Yn it foarbyld hjirûnder jout de middelste kleur midden yn it waarme reade flak in koele yndruk. As deselde kleur omjûn wurdt troch in kâlde blauwe kleur, is de yndruk folle waarmer.
Ikeflinter
Foarkommen
De flinter is in algemiene stânflinter. Dôchs wurdt de flinter net faak sjoen. De flinter is te finen op keale sângrûn en foaral yn de dunen.
Op de reade list stiet de flinter as net bedrige.
Scouting yn Fryslân
Scouting yn Fryslân bestiet al sûnt 1911. Scouting yn Fryslân wurdt fertsjintwurdige troch Scouting Regio Fryslân, mar dizze regio set net de hiele tradysje fuort fan Scouting yn Fryslân.
Twadde Wrâldkriich (1940 – 1945)
De Twadde Wrâldkriich brekt út en Scouting wurdt al gau ferbean. Sa is yn de Ljouwerter Krante te lêzen op 9 april 1941:
100 jier Scouting (1907-2007)
It hûndertjierrich bestean fan Scouting is de Fryske Scouting fansels net ûntgien. Foar dit bysûndere jubileum is der dan ek yn it Frysk in ynsynje útkaam foar op it unifoarm. De tekst op it ynsynje (ien wrâld, ien tasizzing) is oerset út in Ingelsk (one world, one promise). It ynsynje waard útjûn troch leden fan De Borgergroep fan De Jouwer.
Kaapske Bosken
De Kaapse bosken is in 425 hektare grut bosk by Doorn op de Utertse Heuvelrêch yn de provinsje Utert, eigendom fan Natoermonuminten. Der is in útsjochtoer, in teehûs en inkele bysûndere bûtens.
Skiednis
De hichten dêr't de Kaapse bosken op lizze binne foarme troch it skowende iis yn de iistiid. It gebiet kaam ± 1750 yn besit fan de family Van Swellengrebel, dy't út de Kaapkoloanje yn Súd-Afrika kaam. Omdat de bosken harren tinken dienen oan de Kaapstreek waarden it de Kaapse bosken neamd. De earste leanen binne troch de family Van Smellengrebels oanlein. Letter, yn 1850 hat de family Van der Lee it gebiet mear foarmjûn troch mear beammen oan te plantsjen. Dy beammen wienen foar houtproduksje en om it gebiet oantreklik te meitsjen foar kuierders. Wa't yn dy tiid de bosk yn woe moast derfoar betelje.
Ferdrach fan Ferdun
Ferdieling
De ryksgrins rûn benammen lâns rivieren. Sa foarmen de Skelde, de Maas en de Saône en de Rhône de grins tusken Lotaringen en it Frânske Keninkryk. De Ryn foarme de grins tusken Lotaringen en it Dútske ryk. Yn 855 waard, nei it ferstjerren fan Lotarius, syn ryk ferdield ûnder syn trije soannen: Loadewyk II waard kening fan Itaalje en de keizerstitel, Karel fan Provence krige it Keninkryk Boergonje en Provence en Lotarius II krige al it lân benoarden de Jura, dat nei him neamd waard: Loataringen (Regnum Lotharii).
List fan bylden yn Snits
Lijst van beelden in Sneek
Carpentras
Carpentras is in gemeente yn iet Frânske departemint Vaucluse (regio Provence-Alpes-Côte d'Azur) en telt 26.090 ynwenners (1999). It stee makket diel út fan it arrondissemint Carpentras.
Salt Lake City
Salt Lake City hjoed de dei
De stêd sels hat in rjochthoekich strjittestelsel wêryn't de measte strjitten sekuer noard-súd of east-west rinne. De adressen binne de koördinaten yn it raster. It begjinpunt fan dat strjittestelsel is de súdeasthoeke fan Temple Square, dêr't de mormoanske Timpel fan Salt Lake City stiet. Op it mêd fan besjensweardichheden binne der it Church History Museum en ferskate tsjerken fan 'e Tsjerke fan Jezus Kristus fan de Hilligen fan de Lêste Dagen. It meast ymposante gebou, de Timpel fan Salt Lake City, is lykwols net frij te besichtigjen. Wol kin men terjochte yn 'e Family History Library, de grutste geneälogyske bibleteek fan 'e wrâld, dy't troch de mormoanen brûkt wurdt om ferstoarnen út alle lannen en fan alle tiden dochs noch te rêden (fan 'e hel) troch se mei weromwurkjende krêft te dopen en sa postúm ta mormoan te meitsjen (in praktyk dy't net noch elkenien op priis steld wurdt en dêr't om it hoartsje opskuor oer ûntstiet). Salt Lake City is ek de thúshaven fan 'e Utah Jazz, in foaroansteand basketbalteam dat útkomt yn 'e NBA, en fan it fuotbalteam Real Salt Lake, dat yn 2009 lânskampioen fan 'e Feriene Steaten waard.
Frâns Julius Johan fan Eysinga (1752-1828)
Van Eysinga wie yn Dronryp 11 augustus 1776 troud mei Clara Tjallinga Aebinga van Humalda (1756-1830) dochter fan Binnert Philip en fan Catharina Johanna van Sminia. Fan harren sân bern folgen Skelte Hessel Roorda fan Eysinga, en Idzerd Frans fan Eysinga him as steatelid. In tredde soan, jonkhear Tjalling Aedo Johan van Eysinga (1790-1858) wie fan 1816 - 1830 grytman fan Raerderhim. Hy wenne in skoft op Jongemastate yn Raerd en ferstoar yn Ljouwert. In oare soan, jhr. Binnert Philip (1785-1835), lid fan de Ridderskip fan Fryslân, wie earst direkteur fan it postkantoar yn Ljouwert, dêrnei houtvester fan it 4e Jachtdistrikt. In dochter, jonkfrou Cath. Joh. van E., troude mei Menno baron Coehoorn van Scheltinga.
Jong-Feintepartij
Skiednis en beskriuwing
De Jong-Feintepartij waard yn 2005 foar it earst ferkeatst, op inisjatyf fan 'e Keatsferiening Easterein, mei as doel om in brêge te slaan tusken de kategoryen fan 'e jonges en de senioaren. De KNKB en pleatslike ôfdielings kampten nammentlik al jierren mei it probleem dat jonge keatsers dy't te âld wiene om mei te dwaan oan 'e Freulepartij yn Wommels, mar noch te jong om by de senioaren te keatsen, ôfheakken om't der foar harren in gat fan fjouwer jier bestie dêr't neat te winnen wie. Foar de earste edysje fan 'e Jong-Feintepartij, op 27 july 2005, skreaune 26 partoeren har yn.
David Livingstone
thumb|right|200px|David Livingstone David Livingstone ((Blantyre ûnder Glasgow, 19 maart 1813 - Chitambo oan de Bangweulumar, 1 maaie 1873), wie in Britske sindeling en ûntdekkingsreizger, dy't tusken 1849 en 1855 û.o. de Fiktoriawetterfallen ûntduts. Yn 1866 gie er op syk nei de boarnen fan de Nyl. Doe't yn Jeropa lange jierren neat mear fan him heard waard, waarden inkele ekspedysjes foar help nei him útstjoerd wêrfan de bekendste is fan Stanley. Stanley spoarde him op oan de Tanganyika Mar, mar Livingstone wegere mei him mei te gean.
Jan Harm Kruis
Twadde Wrâldkriich
Nei dit dramatyske barren besletten de trije oanwêzige groepskommandanten gjin fierdere aksje tsjin de flechtsjende soldaten te hâlde. Der waard besletten om de kriichsfinzenen, sa’n 20 man, noch foar it tsjuster wurde soe oan de Kanadezen te jaan, dy’t doe al by Lúkswâld wienen. Op wei dêrhinne krige de heule staasje fan likernôch 30 N.Y.S.-ers en 20 Dútsers hommels Kanadeesk fjoer oer harren hinne. Letter dy’t bliken dat de Kanadezen op in ôfstân de sjitterij tusken de partijen beharke hienen en tochten dat mei granaatfjoer de Dútsers dêr wol wei te krijen. Mar wat no barde wie dat alle leden fan de N.Y.S troch it lawaai sa yn panyk rekken dat se alle kanten op flechten, sûnder dat se dêrby oan de Dútske kriichsfinzenen tochten. Wat efternei natuerlik troch alle besibbe minsken as ynmoedich betreure waard, want de konklúzje koe dan wol lutsen wurden dat Jan Kruis foar neat om it libben kaam wie.
Iktotchi
Iktotchi (inkeltal idem) binne in fiktyf ras fan bûtenierdske wêzens út 'e Star Wars-franchise, dy't yntrodusearre waarden yn 'e film Star Wars: Episode I – The Phantom Menace. Hja komme fan Iktotch, in rotseftige moanne fan 'e gasreus Iktotchon, yn in ôfhandige krite fan it Stjerrestelsel dy't de Utwreidingsregio neamd wurdt.
Chris Koerts
Chris Koerts ferstoar op 10 novimber 2022, yn 'e aldens fan 74 jier.
Sopwith Camel
Technyske feiten en prestaasjes
thumb thumb|9-sylinder-rotaasjemotor Clerget 9 B
Wymbritseradiel (1984-2011)
Plakken
De haadstêd is Drylts, en de oare plakken yn de gemeente binne: Abbegea, Aldegea, Blauhûs, Easthim, Folsgeare, De Gaastmar, Gau, Goaiïngea, Greonterp, Heech, De Hommerts, Idzegea, Yndyk, Ypekolsgea, Jutryp, Koufurderrige, Nijlân, Sânfurd, Skearnegoutum, Smelbrêge, Toppenhuzen, Tsjalhuzum, Turns, Twellingea, Wâldsein, Westhim en Wolsum.
Zware Jongens
Diskografy
thumb|right|300px|De Zware Jongens yn Halle.
Witte fan Hollân
Skiednis
Witte fan Haamstede is yn 1321 ferstoarn.
M4 Sherman
Ferzjes
thumb| Sherman M4A3 mei 105mm houwitser en HVSS. Ferskate ferzjes fan de Sherman binne boud. De M4 en de M4A1 wiene hast identyk mei it wichtichste ferskil wie de gun turret; it waard laske of getten yn it gefal fan'e M4A1.
Belgje
Njonken dizze Britske Shermans krige Belgje in bataljon M4A1's mei 76 mm-kanon yn lien fan 'e FS ûnder in MDAP, wêrmei't yn oktober 1950 de 3e Lancers fêstige waarden.
Njonken dizze Shermans mei krêftige bewapening wie it Belgyske leger der yn slagge om wat âlden te krijen mei de 75 mm gun: se waarden droegen yn driver training.
Direct-to-video
In bekend type film dat men faak direct-to-video útbringt, wurdt foarme troch ferfolgen op ferneamde tekenfilms. Foarbylden binne The Lion King II: Simba's Pride en The Lion King III: Hakuna Matata, de ferfolgen op The Lion King, en The Return of Jafar en Aladdin and the King of Thieves, de ferfolgen op Aladdin. In oar soarte film dat fan 'e 1980-er jierren ôf hiel faak as direct-to-video útbrocht wurdt, wurdt foarme troch pornofilms (hoewol't dy fan 'e twadde helte fan 'e 1990-er jierren ek wol fia betelwebsiden op it ynternet ferspraat wurde). Pornofilms waarden yn it Gouden Tiidrek fan de Pornografy, yn 'e 1970-er jierren, oer it algemien as bioskoopfilms publisearre, mar oan 'e ein fan dat desennium, doe't de fideotechnology yntrodusearre waard, begûn dat te feroarjen. Direct-to-video is ideaal foar pornofilms om't it publyk sokke films dochs leaver yn 'e privacy fan it eigen hûs besjocht, wylst it tagelyk de filmmakkers by steat stelt om mei ekstreem lege budgetten te wurkjen.
Swartslús
thumb|It byld "De Veenvaart" ([[Hans Mes, 2000) wol de histoaryske ferbûnens fan it plak mei de turfwinning ta utering bringe]] Swartslús of Swartslûs (Nederlânsk en offisjeel: Zwartsluis; Nedersaksysk: De Sluus) is in (haven)plak yn de gemeente Swartewetterlân yn de provinsje Oerisel. It plak hat op 1 desimber 2015 4805 ynwenners.
Sint-Pitersbasilyk
Skiednis
Boppe it ûnderstelde grêf fan Petrus is yn 160 nei Kristus in pylder oprjochte troch Paus Anicetus as herkenningspunt foar pylgers. keizer Konstantyn de Grutte liet yn 324 in basilyk bouwe boppe op it grêf fan Petrus, mei it grêf as middelpunt. Yn 349 wie it bouwurk hielendal klear. De basilyk is stean bleaun oant de 15e iuw. De basilyk wie doe âld en ynein. Paus Nicolaas V joech Barnardo Rossellino de opdracht ta it bouwen fan in nije basilyk. De paus kaam al rillegau te ferstjerren en der wiene allinnich noch mar tekeningen makke. Pas doe't Paus Julius oan de macht kaam, waard mei it wurk fierder gien. Hy joech Donato Bramate opdracht om in hiele nije basilyk te bouwen.
De basilyk fan Bramate hie grûnflak fan Gryksk krús en in sintrale fan fjouwer koepels. Der stienen allinnich noch mar fjouwer pylders ferbûn troch fjouwer bôgen dy’t de koepel drage moasten doe't Bramate yn 1514 ferstoar. Dêrnei hawwe Rafael, Fra Giocondo, Giulliano da Sangallo en Antonio da Sallango de plannen fierder útwurke.
David Gemmell
Priveelibben en ferstjerren
Gemmell wie twaris troud en hie út syn earste houlik twa bern. Syn twadde frou wie de sjoernaliste Stella Gemmell, mei wa't er oant syn dea yn Hastings, oan 'e Ingelske súdkust, wenne. Yn mids 2006 begûn Gemmell, dy't syn libben lang de iene sigaret mei de oare oanstiek, him op reis yn Alaska net lekker te fielen. Hy reizge daliks nei hûs ta, dêr't er koarte tiid letter in fjouwerfâldige bypass-operaasje oant it hert ûndergie. Alles liek goed te gean en mei twa dagen kearde er alwer werom nei hûs. Gemmell wie in nachtraver, wylst syn frou leafst op 'e tiid op bêd en op 'e tiid der wer ôf gie. Doe't hja op 'e moarn fan 28 july 2006 wekker waard en seach dat it plak njonken har leech wie, tocht se dat er miskien sels foar de feroaring ek ris betiid oan 'e gong wollen hie. Mar doe't se yn syn wurkkeamer kaam, fûn se him dêr oer syn kompjûter hinne hingjend: hy wie de oare jûns let ûnder it skriuwen ferstoarn.
Aldesyl (It Hegelân)
Oare gebouwen
Hoewol't it doarp tige lyts is, hat it dochs in iepenbiere basisskoalle, 'de Schutsluis'. De skoalle is sûnt 1991 oansletten by it Daltonûnderwiis en lûkt learlingen út goed 10 doarpen yn de omkriten. Yn 1985 krige de skoalle der in ôfdieling foar pjutten by. Yn 2002 waard de âlde skoalle ferfongen troch nijbou. Yn it skoalgebou húsmannet ek it doarpshûs 'Lutje Brussel', in namme dy't ferwiisd nei de spotnamme dy't it doarp om 1900 krige fanwege syn lytsens. De lokale feriening doarpsbelang waard yn 1954 oprjochte. It doarp komt in bibliobus.
Ridderfilm
De ridderfilm is in sjenre fan films dy't geane oer ridders of dêr't ridders in wichtige rol yn spylje. De setting is yn 'e regel Midsiuwsk. De ridderfilm kin beskôge wurde as in subsjenre fan 'e histoaryske film. Hy is nau besibbe oan 'e swurd-en-sandalefilms dy't de Aldheid as eftergrûn hawwe en de mantel-en-degenfilms dy't de sechstjinde oant de iere njoggentjinde iuw as eftergrûn hawwe. Foarbylden fan ridderfilms binne:
Barradiel
Skiednis
Yn 'e resintere tiden waard er bûten de saneamde 'Alde Dyk', no bekend as de Hoarnestreek, wer wat gebiet op 'e see weromwûn, mar boppe dy line treft men suver gjin bebouwing mear oan. Wol lei de buorskip Koehoal boppe Tsjummearum tsjin 'e noardlikste dyk oan, mar by it op deltahichte bringen fan 'e diken yn 'e 1970-er jierren moasten de huzen en pleatsen dêr foar it meastepart sloopt wurde.
Andamanen
De eilannekloft hat slim te lijen hân fan de floedweach op 2e krystdei 2004; der wurdt tocht dat it tal minsken fan de ferskate lânseigen stammen ôfgryslik sakke is.
Earrebarre
De Earrebarre (Ciconia ciconia) is in 100-115 sm grutte fûgel út de famylje fan de Eibertfûgels. It is in grutte wite fûgel mei swarte rânen oan de wjukken. Fierder hat er in opfallende reade snaffel en poaten.
Gedrach
Earrebarren kinne net in protte lûd meitsje. Yn de maaitiid meitsje se lykwols in protte leven mei it klepperjen fan de snaffel wêrby't se de kop en nekke hielendal oer de rêch bûge.
Iten
Earrebarren ite in protte kikkerts en binne in protte in de buert fan sleatten te finen. Fierder ite se ek mûzen, jonge rotten, ynsekten en oare lytse bisten. De oarbliuwsels fan it iten wurdt yn de foarm fan in spuiballen wer útspuid.
Terherne
Skiednis
De namme Terherne betsjut ‘op e hoeke’. Terherne is ûntstien as in einpunt fan de lânferkaveling yn de 12e iuw. It doarp sels wurdt al neamd yn 1200 en ek op de kaart fan Jacob fan Deventer út 1545 wurdt Terherne neamd (Herne). Skipfeart, fiskerij en boatebou wienen de belangrykste boarnen fan ynkommen. Op it hichtepunt fan de Fryske hannelsfeart op de Eastsee wie Terherne de thúshaven fan sa'n 40 oant 50 kof- en smakskippen. Letter foarme ek lânbou en benammen feehâlderij in boarne fan ynkomsten. Troch ferfeantingen en ôfslach rekke it doarp ôfsluten fan de fêste wâl en waard it in eilân.
Sake Roodbergen
Lêste natoergidsen
1. "Sake Roodbergen hâldt fan de natoer, fan Fryslân en fan de Fryske taal. Dy trije leafdes komme byelkoar yn de natoergidsen dy't er skriuwt. It sânde diel is no út: Beammen". Artikel yn Leeuwarder Courant (Sietse de Vries), 18 juny 2021 (Oanfoljende opmerking: om my mei nr 1 fan de Boarnen wol ferdwine; it rychje fan trije kin dan wol opskowe. Dizze nije referinsje ûnder 1. kin dan -as meast resinte- nûmer trije wurde, Fr.gr. SPR)
Martinus de Blocq fan Scheltinga (1666-1742)
thumb|Marten fan Scheltinga Martinus (de Blocq) fan Scheltinga (It Hearrenfean, 19 febrewaris 1666 - dêre, 11 desimber 1742), wie grytman fan Lemsterlân en Skoatterlân. Martinus van Scheltinga wie de soan fan Daniël de Blocq fan Scheltinga (1621-1703) en Martha Kinnema.
Durk II
right|thumb|180px|ôfbylding fan Durk II Diederik II (of Durk II) (930 – 6 maaie 988) wie greve fan West-Frisia
Sylkeninginne
Sylkeninginnen wienen oant no ta:.
Microsoft Dynamics
Microsoft Dynamics is de namme fan Microsoft's produktgroepen, boekhâldsystemen (ek wol ERP-tapassings) en CRM. De oarspronklike ferzje is fan 2009. De programma's ûnder de Microsoft Dynamics binne ûnder oare:
Frjentsjerteradiel (1984-2018)
Skiednis
Op 1 jannewaris 2018 waard der yn noardwestlik Fryslân in nije gemeentlike weryndieling trochfierd. Dêrby giene Frjentsjerteradiel, It Bilt, Menameradiel en de doarpen Baaium, Spannum, Winsum en Wjelsryp út noardlik Littenseradiel op yn 'e nije fúzjegemeente De Waadhoeke.
Fenna Zeinstra
Fenna Zeinstra (Snits, 8 maaie 1987) is in keatster en follybalster út Boalsert, dy't sûnt 2005 selektearre haadklasser wie (keatsen) en sûnt 2007 ek yn it earste team fan VC Sneek útkaam (follybal).
Abelstok
thumb|Gemaal Abelstok
Goudkust (gebiet)
Nederlânske forten
Under it Sumatra Ferdrach fan 6 april 1871 waarden de Nederlânske faktorijen oan de Goudkust foar 47.000 gûne oan de Britten ferkocht. Yn ruil dêrfoar waard Nederlân fersekere dat de Britten har net bemuoie soenen mei it Nederlânsk besykjen om Atjeh yn it noarden fan Sumatra te feroverjen.
Victor Hugo
Yn syn lange karriêre skreau er romans, teater wurk, hûnderten gedichten, essays en politike taspraken. Hy wie ien fan Frankryks grutste dichters.
List fan planetoïden 37101-37200
Dit is in list fan planetoïden 37101-37200.
Durk III
Hierosolymita
Yn de 12e-iuwske boarnen fan Egmond stiet dat Durk III neamd wurdt mei de bynamme: Hierosolymita, de Jeruzalim-ganger. Dat wol sizze dat hy in pylgertocht makke hat nei it hillige lân. Neffens in 14e-iuwske skiednisskriuwer Johannes de Beke hat Durk syn tocht rûn it jier 1030 ûndernaam.
Sahel
Namme
De namme Sahel komt fan it Arabyske ساحل, sahil, dat 'kust' of grins betsjut, dêr't de kust fan de woastine mei bedoeld wurdt. Dêrom wurdt bygelyks de relatyf lytse kuststripe by Sousse yn Tuneezje Sahel neamd.
Lannen
De neikommende lannen lizze yn it gebiet fan de Sahel. De lannen steane opnomd fan west nei east:
Ek de noardlike parten fan Ivoarkust, Gana, Togo en Benyn kinne der ta rekkene wurde. In protte Sahellannen hearre ta de earmste fan de wrâld.
Nomaden
Fan âlds út hat de Sahel it gebiet west dêr’t nomaden yn libben. Se buorken en hienen fee en ferhuzen yn it reinseizoen nei it noarden en yn it drûgere seizoen nei it suden. Nei alle gedachten is it de bêste manear fan libben yn de Sahel, ek foar it behâld fan de natuer. It ferskil tusken it noarden en it suden yn fegetaasje is dat it drûge noarden in mear foedsumere boaiem hat, wylst it suden wieter is. Sa yn it drûge seizoen waard der ferhuze nei plakken wêr’t in soad te iten wie, mar dat net tige foedsum wie. Yn it wiete seizoen gie it folk nei it noarden, wêr’t mear foedsumer iten wie.
Nederlânske koloanjes en hannelsposten
Goudkust
300px|thumb|right|Slavekust
Slach by Froonen
Oanlieding
Sawol Jan syn pakesizzer Willem II, as syn heit Floaris hienen besocht de Westfriezen te ûnderwerpen mei wikseljend resultaat. Omdat it hiel dreech wie it Westfryske gebiet yn te kommen liet Floris in dyk oanlizze fan Alkmar nei Oudorp en sa fierder West-Fryslân yn. Ek liet er twangburchten bouwe. By de oanlis fan de dyk foelen de Westfriezen hieltyd de dykwurkers oan dêr't wer strafekspedysjes op folgen. De nije oanpak fan Greve Floris smiet lang-om-let wol resultaat op want nei de oerwinning yn 1282 by Skellinkhout wie West-Fryslân passifearre. Lykwols net foarfêst want yn de ûnrêstige perioade, dy't yn it greefskip ûntstiet nei de dea fan greve Floris, komt de befolking fan West-Fryslân wer yn opstân.
Easterpark (Harns)
It Easterpark grinzget yn it westen oan de Rykswei 31, yn it noarden oan it spoar fan Ljouwert nei Harns en yn it easten en suden tsjin it bûtengebiet fan Harns. Easterpark hat likernôch 7.190 ynwenners. De langste strjitte yn de wyk is de F.D. Domelanieuwenhuisstrjitte, de iennige haadstrjitte yn de wyk.
Slach by Tolbiak
De fjildslach
Neffens de oerlevering soe kening Klodovech foar it begjin fan de slach in belofte dien hawwe oan de god fan syn katolike frou Klotildis, dat as er de slach wûn, hy him ta it kristlik leauwen bekeare litte soe. De Franken wienen súksesfol yn de slach en krongen nei de oerwinning djip it lân yn fan de Allemannen. Op Earste Krystdei 496 liet Klodovech him yndied yn Reims dope troch de letter hillich ferklearre biskop Remigius.
Sint-Odulfuspaad
It Sint-Odulfuspaad (Nederlânsk en offisjeel: Sint-Odulphuspad) is in kuierpaad yn 'e Fryske Súdwesthoeke. It bestiet út ferskate trajekten, dy't mei-inoar in ôfstân fan 260 km hawwe. De gearstalling fan it paad, fierhinne út besteande rûtes, wie in inisjatyf fan 'e Stifting Lytse Marren, mei as doel om it kuiertoerisme yn Súdwest-Fryslân oan te fiterjen.
Daniël de Blocq van Scheltinga (1621-1703)
Nei syn stúdzje yn Frjentsjer en oare plakken, promovearre er op 26 septimber 1642 yn Angers (Frankryk) yn de rjochten. Dêrnei reizge twa jier troch Frankryk, Itaalje, Switserlân en Dútslân, wêrnei't hy op 3 desimber 1644 thús kaam. Tsien dagen letter waard er ûntfanger-generaal fan de provinsje. Omtrint twa jierren dêrnei (13 augustus 1647) waard hy ta grytman fan Skoatterlân keazen en beklaaide sûnttiids, binnen en bûten it gewest, de foarnaamste kommisjes. Ek wie er mei-kommitearre op de grutte fergadering fan de Steaten-Generaal yn 1650. Op 19 july 1606 waard hy, ynstee fan Johannes Rhala, kurator oan Frjentsjerter Akademy. Hy die yn 1692 ôfstân fan de gritenij oan syn soan en waard op It Hearrenfean te hôf brocht.
Bethlehem (betsjuttingsside)
Neist in soad plakken binne der ek ferskate bouwurken nei it Bibelske Bethlehem neamd, lykas:
Jiddu Krishnamurti
Jiddu Krishnamurti (Madanapalle, 12 maaie 1895 – Ojai Kalifornje, 17 febrewaris 1986) wie in spritueel learaar, ôfkomstich út Yndia.
Jeugd
Krishnamurti waard op 12 maaie 1895 berne yn Madanapalle, in lyts stedsje yn Súd-Yndia tichteby Madras. As it achtste bern fan in Brahminfamylje en in jonge, waard hy Krishnamurti neamd, in earbetoan oan Sri Krishna, in hindû-godlikheid dy't ek in achtste bern wie. Syn heit wurke op it haadkertier fan de Teosofyske Ferieniging en doe't Krishnamurti âlve jier âld wie, waard hy ûntdutsen troch C.W. Leadbeater fan de "Theosophical Society". Dy beweging wie populêr yn de earste desennia fan de tweintichste iuw, en wie in ynternasjonale organisaasje dy't him dwaande hâlde mei ferbettering fan de minskheid fia teology en filosofy. De organisaasje waard laat troch Annie Besant, in Ingelske parlemintaarjer, skriuwster en feministe.
Longyearbyen
Skiednis
Yn 1941 waard de hiele befolking fan 765 Noaren en 2000 Russen evakuearre nei driging fan Nazi-Dútslân. Maaie 1942 waard it eilân lykwols opnij op de Dútsers ferovere by de ekspedysje Fritham. De Dútsers sloegen yn septimber 1943 werom, doe't de Dútske slachskippen Tirpitz en Scharnhorst, stipe troch njoggen torpedojagers alle delsettingen op Spitsbergen bombardearren; der rekken in tal minsken by dea en ferwûne. Der waarden 70 minsken finzennommen. Yn 1944 waard ek it plakje Sveagruva mei de grûn sljochte troch saboteurs fan in Dútske ûnderseeboat. July 1945 wie der wer ferbining mei it fêstelân fan Noarwegen. De mynbou kaam yn 1946 wer op gong en yn 1966 waard de sânde myn iepene. Anno 2011 is allinne de sânde myn noch iepen en hellet Longyearbyen de measte ynkomsten út toerisme en wittenskiplik ûndersyk.